system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Theudebald?
assistant
Theudebald sau Theodebald (în limba engleză, Theobald; în limba franceză, Thibaud sau Théodebald; în limba germană, Theudowald) (n.535–d.555), fiul lui Theudebert I și al Deuteriei, a fost regele orașelor Metz, Rheims, sau al Austrasiei—cum s-a mai numit domeniul său—din 547 sau 548 până în 555. 

La urcarea pe tron avea doar treisprezece ani și era bolnav. Loialitatea nobililor față de tatăl său a păstrat totuși pacea în timpul minorității sale. S-a căsătorit cu Waldrada, fiica regelui lombard Wacho și sora sa vitregă (fiica celei de-a doua soții a tatălui său). Această căsătorie a întărit alianța dintre Austrasia și Lombardia.

În orice caz, Theudebald nu a reușit să păstreze cuceririle tatălui său din nordul Italiei. Împăratul bizantin Iustinian I a trimis în 552 o armată sub conducerea lui Narses, și, asemenea tatălui său înaintea sa, Theudebald a evitat o confruntare directă. 

După o boală prelungită, a murit în 555, fără moștenitori. Regatul a trecut atunci în mâinile lui Clotaire I, care a devenit în curând rege al tuturor francilor.

Vezi și 
 Franci
 Listă de regi franci 
 Dinastia Merovingiană

Franci
Oameni din Metz